জাপান প্রবাসী এ এম এম আতাউর রহমান গত ২রা এপ্রিল দিবাগত রাতে হৃদযন্ত্রের ক্রিয়া বন্ধ হয়ে ইন্তেকাল করেন (ইন্না লিল্লাহে........রাজিউন)। মৃত্যুকালে তার বয়স হয়েছিলো ৪০ বছর। তিনি ২ সন্তানের জনক। বৃহত্তর নোয়াখালীর ফেনী জেলার সন্তান আতাউর ২০০৮ সালের শেষের দিকে জাপানে আসেন একটি জাপানি কোম্পানিতে চাকুরি নিয়ে।    এ এম এম আতাউর রহমানের আরেকটি পরিচয় হলো তিনি বাংলাদেশ আওয়ামী লীগ জাপান শাখার প্রচার সম্পাদক মোঃ সেলিমের  ভগ্নিপতি। তার অকাল মৃত্যুতে জাপান শাখা আওয়ামী লীগ গভীর শোক প্রকাশ এবং শোক সন্তপ্ত পরিবারের প্রতি সমবেদনা জ্ঞাপন করেছে।    ৫ই এপ্রিল মঙ্গলবার বাদ এশা মরহুমের নামাজে জানাজা টোকিওর ওৎসুকা মসজিদে অনুষ্ঠিত হয়। নামাজে জানাজার পূর্বে বিপুল সংখ্যক প্রবাসীর উপস্থিতিতে সংক্ষিপ্ত ধর্মীয় বয়ান দেন হাফেজ আলাউদ্দিন।